Magdeburg

Magdeburg isch d Hauptstadt vom Land Sachsen-Anhalt. D Stadt lit an dr Elbe und isch äins vo de drei Oberzentrum vom Land. Si het 236'235 Iiwooner und isch noch em Statistische Landesamt (Stand 31. Dezämber 2020) noch Halle (Saale) die zwäitgrössti Stadt z Sachsen-Anhalt und die fümftgrössti Stadt in de nöije Bundesländer. Magdeburg isch 2019 uf em Blatz 32 vo de dütsche Groossstedt gstande. Magdeburg isch im Joor 805 zum erste Mol urkundlig erwäänt worde. Im Spootmiddelalter isch si äini vo de grösste dütsche Stedt und s Zentrum vo dr Reformazioon gsi. 1631 isch si im Drissgjöörige Chrieg, abgsee vom Doom, fast vollständig zerstöört worde. Dr erst Kaiser vom Häilige Röömische Riich, dr Otto I. isch zsämme mit em Otto von Guericke Naamenspatroon vo dr hütige „Ottostadt Magdeburg“. Im Joor 1882 isch Magdeburg mit über 100'000 Iiwooner e Groossstadt worde. Im Zwäite Wältchrieg isch d Stadt schweer droffe worde. Von 1952 bis 1990 isch Magdeburg e DDR-Bezirksstadt gsi, sit 1990 isch si d Landeshauptstadt vom Land Sachsen-Anhalt. Wo d Elbe, dr Elbe-Havel-Kanaal und dr Middellandkanaal zämmechömme, isch e bedütende Binnehaafe und en Industrii- und Handelszentrum. Wirtschaftligi Bedütig häi dr Maschiine- und Aalaagebau, d Gsundhäitswirtschaft, Umwälttechnologie und Kräislaufwirtschaft, Logistik und d Härstellig vo chemische Brodukt, Iise und Staal, Babbiir und Textilie. Magdeburg ist isch dr Bischofssitz vo dr evangeelische und au vo dr katholische Chille. S Woorzäiche vo dr Stadt isch dr Magdeburger Doom. In dr Landeshauptstadt befinde sich e Hufe bedütendi Kultuuriirichdige, drunder s Theater Magdeburg und s Kultuurhistoorische Museeum Magdeburg. Si isch au dr Standort vo dr Otto-von-Guericke-Uniwersidäät und vo dr Hoochschuel Magdeburg-Stendal. Kwelle Dr Ardikel «Magdeburg» uf dr dütsche Wikipedia Liddratuur Sophia Alt: Das Land hinter der Mauer 2020, ISBN 978-3-9818126-5-7 Helmut Asmus: 1200 Jahre Magdeburg. Von der Kaiserpfalz zur Landeshauptstadt. Eine Stadtgeschichte in vier Bänden. Scriptum, Magdeburg 2000–2009. Helmut Asmus, Manfred Wille: 1200 Jahre Magdeburg. Band 1: Die Jahre 805 bis 1631. 2000. 2. Uflaag, 2005, ISBN 978-3-933046-15-4, Inhaltsverzeichnis. Helmut Asmus: 1200 Jahre Magdeburg. Band 2: Die Jahre 1631 bis 1848. 2002, ISBN 978-3-933046-16-1, Inhaltsverzeichnis. Helmut Asmus: 1200 Jahre Magdeburg. Band 3: Die Jahre 1848 bis 1945. 2005, 2. Auflage 2008, ISBN 978-3-00-037844-7, Inhaltsverzeichnis. Helmut Asmus: 1200 Jahre Magdeburg. Band 4: Die Jahre 1945 bis 2005. 2009, ISBN 978-3-00-037845-4, Inhaltsverzeichnis. Georg Dehio: Handbuch der deutschen Kunstdenkmäler. Sachsen-Anhalt. Band 1: Ute Bednarz, Folkhard Cremer u. a.: Regierungsbezirk Magdeburg. Nöibearbäitig. Deutscher Kunstverlag, Münche u. a. 2002, ISBN 3-422-03069-7. Manfred Köppe (Hrsg.): Magdeburg – Porträt einer Stadt. Stekovics, Halle (Saale) 2004, ISBN 3-932863-50-X. Hans-Joachim Mrusek: Magdeburg. (= Kunstgeschichtliche Städtebücher). 2. Uflaag. Leipzig 1966. Ernst von Niebelschütz: Magdeburg. (= Deutsche Lande – Deutsche Kunst). Deutscher Kunstverlag, Berliin 1929. Matthias Puhle: Otto der Grosse: Magdeburg und Europa. Essays. 2 Bänd. Philipp von Zabern, Mainz 2001, ISBN 3-8053-2616-5. Manfred Zander, Malte Zander: Magdeburg. Mitteldeutscher Verlag, Halle (Saale) 2008, ISBN 978-3-89812-424-9, (Stadtfüerer). Ingelore Buchholz: Magdeburg, so wie es war. Band 1. (= Fotografierte Zeitgeschichte). Droste Verlag, Düsseldorf 1991, ISBN 978-3-7700-0958-9. Ingelore Buchholz: Magdeburg, so wie es war. Band 2. Droste Verlag, Düsseldorf 1997, ISBN 978-3-7700-1084-4. Weblingg Magdeburg im dütschsprochige Wikisource Stadt Magdeburg mit Stadtblaan Magdeburger Biographisches Lexikon der Universität Magdeburg Magdeburg – Topografie und Besiedlung (Memento vom 17. April 2018 im Internet Archive) beim Projekt Stadtentwicklung in Sachsen Anhalt Virtueller Stadtrundgang Magdeburg bei magdeburg360.de (interaktiive 360°VR Stadtrundgang) Fuessnoote